Potrivit Poliției Neamț, accidentul din Târgu-Neamț a avut loc marți seara, pe o stradă din oraș.
Polițiști spun că șoferul în vârstă de 24 de ani conducea mașina pe strada Cuza-Vodă din Târgu-Neamț, când a accidentat un copil în vârstă de 3 ani.
Primele informații arată că băiatul, care era însoțit de mamă, a rămas pentru o clipă nesupravegheat și a încercat să traverseze strada prin loc nepermis.
Copilul a fost rănit.
Șoferul a fost testat cu aparatul etilotest, rezultatul fiind negativ. Polițiștii continuă cercetările cu privire la săvârșirea infracțiunii de vătămarea corporală din culpă.
(sursa: Mediafax)